
AZ AIRJITZU TEMPLOMA 


Ezen a helyen találta fel Yang szenszei az Airjitzu 
elveszett művészetét. Yang szenszei élete nagy részét 
edzéssel töltötte, hogy elsajátítsa ezt a repülő stílusú 
harcmodort, de mire végre sikerült neki, időközben 
jócskán meg is öregedett. Úgy döntött, hogy továbbadja 
ezt a tudást és elkezdett tanítványokat fogadni. 
Kezdetben megbecsült és csodált mester volt, a 
tanítványai még szobrot is állítottak a tiszteletére a 
templom előtt. De annak tudatában, hogy ideje végéhez 
közeledik, türelmetlenné vált és nagyon szigorúan bánt 
a tanítványaival, akik nem tudtak megfelelni a szigorú 
fegyelemnek és a rendhagyó edzésmódszereknek. 
Megszokott dolog volt, hogy bezárta a tanítványait 
a padlásszobába, hogy biztosan elég idejük 
legyen végiggondolni, vajon miért is vallottak 
kudarcot az Airjitzu edzés során. 


Nagyon keveset lehet tudni arról, hogy mi ment 
végbe a templom falai között, de az a tény, hogy 
soha egyetlen tanítványa sem hagyta el a 
templomot, rengeteg találgatásra, számos 
legendára és szóbeszédre adott okot. Yang 
szenszei „Tanítványok nélküli szenszei” néven 
kezdték emlegetni és az emberek igyekeztek 
tisztes távolságban maradni a templomtól. 


Manapság úgy tartják, hogy Yang 
szenszei kísértete lakik a templomban, 
és ha bárki belép oda, ám nem tér 
vissza a napkeltéig, akkor biztosan ő 
maga is kísértetté vált. Az évek során a 
templom megrongálódott és népszerű 
turistalátványossággá vált. 


Ez az Airjitzu templom félelmetes történetének 
egy darabja... Vajon mit tartogat számára a 
jövő? Választhatsz, hogy te magad találsz ki egy 
mendemondát, vagy figyelmesen követed tovább 
LEGO NINJAGO történetét és megtudod. Egészen 
klassz nindzsa főhadiszállás lehetne belőle, ugye? 

AZ AIRJITZU TEMPLOM 
Igen keveset lehet tudni ennek a történelmi 
helyszínnek az eredetéről. Senki sem tudja, hogy 
kik építették, de biztos, hogy itt van az EDO 
időszak óta. Sokan gyanítják, hogy még régebbi, és 
valaha az Első Spinjitzu mester dódzsója volt. 


NINJAGO CITY 
Az egész NINJAGO világ legnagyobb városa. A 
város kivette a részét a küzdelmekből, mert ez volt a 
helyszíne a Nagy Zabáló, a Sötét Úr, a Kőharcosok, a 
gonosz nindroidok és az Arany Mester támadásainak. 
NINJAGO CITY azonban mindig győzedelmeskedett, 
és bár a város nagyon sok viszályt, rombolást 
és átalakulást szenvedett el, a város lakói máig 
becsületes, szorgalmas emberek. 


A JAJGATo ALPOK 
Ez a hely egyike a NINJAGO világ legmagasabb és 
leghidegebb csúcsainak. A hegyormokon száguldó 
fagyos szelek jellegzetes, rémisztő hangot keltenek. 
A Jajgató Alpok adnak otthont a Hybnobrai síroknak 
és egy óriási tornádónak, amely keresztül-kasul 
tombol a Vak Ember Szemének nevezett vidéken, 
és azt mondják róla, hogy átjáróként szolgál egy 
másik birodalomba. 


` 


INTERJu A TERVEZoKKEL 
AdrIan Florea es Thomas Parry 


Tudnátok mesélni egy kicsit arról, hogyan történt az 
Airjitzu templom modell tervezése? 


Hogyne! Amikor elkezdtem az Airjitzu templomon dolgozni, 
már mindenféle LEGO NINJAGO témán dolgoztam, 
több mint négy éven át, ezért mondhatjuk, hogy nagyon 
jól ismertem ezt az univerzumot, a hangnemet és 
természetesen a nindzsa csapatot. Folyamatosan láttuk 
el a nindzsáinkat csúcstechnikát képviselő járművekkel, 
nagyszerű sárkányokkal és ijesztő ellenfelekkel évről évre, 
de úgy éreztük, hogy valami még hiányzik, ami az egésznek 
keretet adna. Felmerült egy nagy modell megépítésének 
a lehetősége, és már a kezdet kezdetén elképzeltem, 


milyennek kell lennie. Végre felhasználhattam az összes 
olyan darabot és félkész összeállítást, amit dobozokban 
az íróasztalom körül tároltam. Végül a modellnek mégis 
erős, LEGO NINJAGO fantázia által ihletett megjelenése 
lett, valamint néhány olyan jellemzője, amelynek nincs 
valóságalapja. 


Hogyan nyertetek ihletet ehhez a szetthez? 


Nehéz lenne nem ihletet kapni, amikor ázsiai építményeket 
keresünk referencia céljából. A modell és az elrendezés fő 
gondolata az volt, hogy olyan környezetben helyezzük el a 
főszereplőket, ahol kikapcsolódhatnak NINJAGO világának 
megmentése közben. A központi pagoda fényűző és 
bonyolult, a kovácsműhely viszont szerény megjelenésű. Az 
építmények közötti kirívó különbség nyilvánvaló, például a 
színekben, a tetők stílusában, az ablakokban és azokban 
a célokban, amelyeket szolgálnak. A túl nagy kontraszt 
zavaró lehet, ezért az alap elrendezést úgy alakítottam 
ki, hogy vizuálisan szimmetrikus legyen a központként 
szolgáló szökőkúthoz képest. 


Milyen akadályokat kellett leküzdenetek? 


Tudni kellett megállni! A faluban rengeteg potenciális 
továbbfejlesztési irány rejtőzött, de fontos volt, hogy a 
leglényegesebbeket jelenítsük meg. A folyamatban 
az árnyékszínház ötlete később merült 

fel, ami azt jelentette, hogy hatékonyan és a lehető 
leggyorsabban kellett átgondolni. Azt meghatározni, 
hogyan lehet árnyékokat vetíteni a fóliaernyőre, bonyolult 
folyamatot kívánt. Néhány korai változatban voltak 
egymást átfedő elemek is, amelyek érdekes alakzatokat 
formáltak, még sárkányokat is, ha bekapcsoltuk a világító 
építőelemet. Az egyik változatban több mozgásra volt 
lehetőség, de az túl érzékenynek bizonyult. A színháznál 
egy másik megoldandó feladatot egy olyan mechanizmus 
kialakítása jelentett, amely egyszerre kapcsolja be a forgó 
korongot és a világító elemet, hiszen nem hagyhattuk, hogy 
a világítás mindig be legyen kapcsolva, ami lemerítette 
volna az elemet. Az ilyen kihívások a végén élvezetesek, 
amikor minden összeáll, és úgy működik, ahogyan kell. 


A modellnek melyik része a kedvenced? 


Nehéz egyetlen kedvenc részt kiválasztani, de nagyon 
szeretem az árnyjáték vizuális effektusait, mert ilyen most 
először jelenik meg egy modellben. Azon vettem észre 
magam, hogy csak bámulok, mintha egy régi népmese 
szólna hozzám az ő egyszerű nyelvén. 


Mi volt a modell tervezésének legnehezebb része? 


A Templom (pagoda) volt a legcselesebb. Az egyedi 
körvonala, az, hogy egy sarkon kellett elhelyeznem, 
váratlan meglepetéseket okozott. Mindegyik szintnek más 
szélességűnek kellett lennie, mert az első szinten kívül egy 
közlekedő folyosó van, ezért a falakat beljebb kellett 


tolni, ezek pedig egy bütyöknyivel kiugranak a következő 
szinten, hogy majd ismét beljebb kerüljenek a legfelső 
emeleten. A tetők lágy ívei, amelyeknek illeszkedniük kellett 
az épület merev alapformájához, nehéz feladat elé állítottak 
már az első naptól kezdve. A templomtetőt először teljesen 
másként alakítottuk ki, apró gömbcsuklókat használtunk, 
hogy megfelelő szögeket érhessünk el. Nagyon jól mutatott, 
de szükségtelenül összetett volt. 


Mesélj arról, mivel foglalkoztál, mielőtt a LEGO Csoporthoz 
kerültél? 


Ipari formatervezésből szereztem diplomát és 2010 óta rakok 
össze LEGO építőelemeket. A legeslegelső modelljeimet 
a LEGO NINJAGO-hoz terveztem. Örömmel fedeztem fel, 
hogy azok, akik megbízást adtak nekem, ismerték azokat 
a modelljeimet, amelyeket szabadidőmben, a LEGO 
felnőtt rajongójaként [azaz AFOL-ként] építettem LEGO 
építőelemekből. 


Melyik a kedvenc LEGO NINJAGO szetted? 


A Tűztemplom még mindig különleges helyet foglal el a 
szívemben, szorosan mögötte a második pedig a Sors 
Adománya hajó. Nehezen tudok ellenállni azoknak a 
lehetetlen tulajdonságoknak, amelyek úgy tűnik nagyon sok 
LEGO NINJAGO készletre jellemzőek. 

A TERVEZeSI FOLYAMAT 


A modell már közel van a végleges változathoz. Egy 
szimmetrikus alaprajz kezdett kialakulni, a különféle 
magasságú épületek pedig érdekes kontúrokat formálnak. 
Jól kivehető egy fókuszpont ahonnan úgy tűnik, mintha a 
szobor a szökőkút közepén lenne, az oldalak pedig a két 
kiegészítő épületig nyúlnak el. Hajlamos vagyok elmélyedni 
az apró részletekben, ilyen például a kovácsműhely tetején 
látható faárnyék, ezért száraz faleveleket tettem a tetőre, 
hogy hasonló hatást érjek el. 


Elnagyolt, gyors 
vázlatok, amelyek 
segítettek nekem 
megbarátkozni 
a nehezen 
megépíthető 
formákkal, 
amilyenek annyira 
gyakoriak az 
ázsiai stílusú 
építményeken. 


A nyitott szerkezetű csempészpiac jórészt változatlan 
maradt. A tető kialakításának eldöntése volt a 
legnehezebb. A garázsajtó elemek legalább kétféle 
lehetőséget kínáltak olyan lágy formák kialakítására, 
amelyek képesek kifejezni a jelképes stílust. Végül 
könnyebben felismerhető és bonyolult, kettős tetőt 
választottunk. A további részleteket, például a 
horgászbotokat, krátereket és az ösvényt később adtuk 
hozzá. Nagy kedvencem a két csirke, akik a közelben 
vertek tanyát, valószínűleg a bagettek illata csábította 
őket oda. 

A TERVEZeS 
ESEMeNYEI 


Egy igen szerény megjelenésű 
épület, amely a fejlesztés 
kezdeti időszakától a végleges 
változatig meghatározta az 
alap hangnemet. Ezen a 
ponton már tudtam, hogy 
legalább egy épületnek 
érdekes fa szerkezetből kell 
kialakítani a falait. Ez a kék 
kovácsműhelynél vált valóra. 
Már a tervezési folyamat legelején erősen megihletett az a szabadság, amelyet 
egy ilyen méretű modell nyújthat. Részletesen kidolgozott szirtek és vad fák 
voltak azok, amiket mindig is szerettem volna egy modell részeként megépíteni. 
A szirt összezsugorodott és egy pagoda-ihletésű építmény váltotta fel. A 
kezdeti vázlatok esetében az irány még más volt, és szerettem volna utalni a 
Rosszﬁ úk Darkley Nevelőintézetére és NINJAGO City Múzeumára, bár nem sok 
értelme lett volna annak, hogy ezek egymás mellé kerüljenek. 

7 


` 
` 


8 


Szereplo bemutatas 


A nIndzsak 


KAI 
JAY 
ZANE 


COLE 
LLOYD 
NYA 
WU 


KAI 
JAY 
KAI 


Habár egy nindzsa egyedül 
is erős, de csapatban szinte 
legyőzhetetlen. A nindzsák 
segítenek egymásnak, 
támogatják egymást, csatában 
pedig mindig ﬁ gyelnek a 
társuk háta mögé is. Habár 
ők is szoktak civakodni, de 
kivétel nélkül mindegyikük 
megtenne bármit a barátaiért 
és a csapatért. 


`` 

A postas 


CLAIRE 


MISAKO 


DARETH 
JESPER 


A legnehezebb munkát 
végző ember NINJAGO 
szigetén. Ez a postás 
korábban postahivatalban 
szolgált, de amikor elérte 
a nyugdíjkorhatárt úgy 
gondolta, hogy több 
friss levegőre és mozgásra 
van szüksége. Saját maga 
kezdte el házhoz szállítani a 
küldeményeket (és a nindzsa 
ruhákat rejtő csomagokat), 
de sajnos azt nem vette ﬁ gyelembe, milyen 
veszélyes is lehet NINJAGO világa. Ezért 
egy sereg különös járművet fejlesztett 
ki, amelyek segíthetik abban, hogy a 
legtávolabbi helyre is elvihesse a leveleket. 


Azért alkalmazták, hogy 
Yang kísértetjárta 
templomából üde 
idegenforgalmi 
látványosságot 
varázsoljon, de sajnos 
nem igazán sikerült 
neki. Nem könnyű egy 
kísértetjárta templomot 
gondozni, ha félsz a 
kísértetektől. Nagyon 
ügyes tereprendező és 
kertész ő, de félelmei 
távolságtartásra kényszerítik, így a 
templomtól távolabb eső részek sokkal 
ápoltabbak, mint maga a templom. Ha 
a templomot egyszer megszabadítják 
hátborzongató hírnevétől, akkor kétségtelen, 
hogy remek munkát fog végezni. Addig 
szerencse, hogy van még egy lánya is... 


Apja tökéletes ellentéteként, 
mindig a templom körül tölti 
az idejét, nem fél a javítási 
munkáktól sem, és semmi 
mástól sem, amit apja 
nem mer elvégezni. Az 
igazság az, hogy 
IMÁDJA a 
kísértethistóriákat és 
titokban annyi időt tölt a 
templomban, amennyit 
csak lehet, hogy 
tanulmányozza a 
kísértetjárta templomot. 
Jól ismer már minden zugot és repedést, 
és a templomnak már szinte valamennyi 
titkát megfejtette... De ezeket megtartja 
magának, mert senkit sem szeretne 
megrémíteni. 


Misako archeológus, a 
NINJAGO Történeti 
Múzeumban dolgozik 
és ő Lloyd anyukája. 
A kutatás iránti 
kötelezettségei - 
különösen annak 
kitalálása, hogyan 
lehetne megakadályozni a 
Zöld Nindzsa jóslat 
beteljesedését - élete 
nagy részében nem 
hagytak neki elég időt arra, 
hogy Lloyddal törődjön. Tudása és 
tapasztalatai kulcsfontosságúak lettek a 
nindzsa csapat hősies utazása során. 


Dareth egy kis dódzsó 
tulajdonosa, amelynek neve 
Dareth Nagy Sensei Mojo 
Dódzsója, ahol egy kis 
csoportot is oktat. Dareth 
egy laza tanár, de egy 
kicsit el van telve 
önmagától. Gyakran 
megpróbálja 
bebizonyítani, hogy elég jó 
nindzsa lenne belőle, de 
ennek általában szánalmas 
kudarc a vége. Ezt 
leszámítva Dareth 
áldozatkész oktató és a csapat támogatója. 


` 

FILMSZINHAZ 


v 


A modellben az árnyékszínház olyan történetet mesél el, 
amely elég egyszerű ahhoz, hogy sokféleképpen lehessen 
értelmezni. Az árnyképek lehetnek a templom alatt rekedt 
lelkek, akik folyton saját dicsőségük perceit élik át újra 
meg újra, és látványos csata közben tanulják meg, hogyan 
váljanak az Airjitzu titkainak mestereivé. De ez volt vajon az 
utolsó csatájuk? 


A kígyó, számomra, a Nagy Zabálót jelképezi, a tökéletes 
rosszfiút a kígyó évében, és a LEGO NINJAGO világ 
legfontosabb gonosztevőjét. A mini Nagy Zabáló belopózhat 
egy harapásra, és ügyesen pöröghet, foroghat, hogy 
védekezzen mérges ellenfelével szemben. Ha megpróbálod 
közelebb vinni a kígyót a világító elemhez, az árnyék 
megnövekszik, és kialakíthatsz egy jelenetet, ahol Garmadon 
és testvére, Wu védekezik az erős ellenség támadása ellen. 


` 

NeHaNY TeNY A SZINHAZROL 


Teljesen véletlenül hozakodtam elő a színházzal. Ez úgy 
történt, hogy az Airjitzu templom tervezése zajlott, amikor 
véletlenül találkoztam a világító elemnek ezzel az alternatív 
felhasználásával, és azonnal tudtam, hogy ezt a mókás, új 
funkciót a modellben is fel kell használnom. Az árnyékok 
felhasználása lehet nagyon szimbolikus, és úgy tűnt, hogy 
ez tökéletesen illik a LEGO NINJAGO világba. Ez a világító 
elemnek egy új és izgalmas alkalmazása, mivel a 2x3-as 
méretet bizonyos modellekbe csak nehezen lehet beilleszteni. 


A színház és az azt kiszolgáló mechanika tervezésének 
idején kezdtem el játszadozni különféle, érdekes effektusokat 
adó elemekkel, például az áttetsző vagy szokatlan 
darabokkal, amelyek különféle árnyékokat tudnak vetni. 
Miután elhatároztam, hogy a szereplők megjelenítésére a 
kicsi, de bájos trófea figurát használom, a következő lépés 
a mozgathatóvá tétel volt. Mókás feladat volt a funkciók 
összekapcsolása úgy, hogy régi kinetoszkóp hatást keltsenek. 
Az is megfigyelhető, hogy a szereplők árnyékának mérete nő 
vagy csökken, attól függően, hogy milyen messze vannak a 
fényforrástól. Ha a bal oldali kőlépcsőket elvesszük, akkor 
könnyen kivehetjük a világító elemet is, ha megbontjuk a falat. 
Az árnyjáték már ősidők óta a történetmesélés egyszerű, de mégis 
lebilincselő formája, és a történelem folyamán a mitológia és a 
szórakoztatás részét képezte. A ﬁ lm feltalálását messze megelőzve, 
az eredeti árnyjáték az ókori Kínában jelent meg, és gyorsan 
elterjedt egész Ázsiában, majd hagyományos művészeti ággá 
vált. Vándorművészek csoportja adott elő játékokat mítoszok és 
legendák témáit felhasználva és zenével kísérve a történetet. Azt is 
hallottam, hogy ez szerencsét hoz! 


Szerintem ez egy nagyon szórakoztató és eredeti funkció, amelyben 
remélem, mindenki örömét leli majd. Saját magad is kitalálhatsz 
és eljátszhatsz történeteket, a felhasználhatóságnak nincsenek 
korlátai. Vannak, akik szerint két ﬁ vér történetéről szól, akik egy 
legyőzhetetlen erő ellen harcolnak, de én szeretek úgy gondolni 
erre, hogy többféle értelmezés lehetséges. 

